CELEX: 62011CN0203
Language: fi
Date: 2011-04-28 00:00:00
Title: Asia C-203/11: Ennakkoratkaisupyyntö, jonka Grondwettelijk Hof (Belgia) on esittänyt 28.4.2011 — All Projects & Developments NV ym.

23.7.2011   
            
            
               FI
            
            
               Euroopan unionin virallinen lehti
            
            
               C 219/3
            
         Ennakkoratkaisupyyntö, jonka Grondwettelijk Hof (Belgia) on esittänyt 28.4.2011 — All Projects & Developments NV ym.
   (Asia C-203/11)
   2011/C 219/05
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Grondwettelijk Hof
   
      Pääasian asianosaiset
   
   Kantajat: 
   
                
            
            
               All Projects & Developments NV
            
         
                
            
            
               Bouw- en Coördinatiekantoor Andries NV
            
         
                
            
            
               Belgische Gronden Reserve NV
            
         
                
            
            
               Bouwonderneming Ooms NV
            
         
                
            
            
               Bouwwerken Taelman NV
            
         
                
            
            
               Brummo NV
            
         
                
            
            
               Cordeel Zetel Temse NV
            
         
                
            
            
               DMI Vastgoed NV
            
         
                
            
            
               Dumobil NV
            
         
                
            
            
               Durabrik NV
            
         
                
            
            
               Eijssen NV
            
         
                
            
            
               Elbeko NV
            
         
                
            
            
               Entro NV
            
         
                
            
            
               Extensa NV
            
         
                
            
            
               Flanders Immo JB NV
            
         
                
            
            
               Green Corner NV
            
         
                
            
            
               Huysman Bouw NV
            
         
                
            
            
               Imano BVBA
            
         
                
            
            
               Immpact Ontwikkeling NV
            
         
                
            
            
               Invest Group Dewaele NV
            
         
                
            
            
               Invimmo NV
            
         
                
            
            
               Kwadraat NV
            
         
                
            
            
               Liburni NV
            
         
                
            
            
               Lotinvest NV
            
         
                
            
            
               Matexi NV
            
         
                
            
            
               Novus NV
            
         
                
            
            
               Plan & Bouw NV
            
         
                
            
            
               7Senses Real Estate NV
            
         
                
            
            
               Sibomat NV
            
         
                
            
            
               Tradiplan NV
            
         
                
            
            
               Uma Invest NV
            
         
                
            
            
               Versluys Bouwgroep BVBA
            
         
                
            
            
               Villabouw Francis Bostoen NV
            
         
                
            
            
               Willemen General Contractor NV
            
         
                
            
            
               Wilma Project Development NV
            
         
                
            
            
               Woningbureau Paul Huyzentruyt NV
            
         Väliintulijat: 
   
                
            
            
               Ministerraad
            
         
                
            
            
               Vlaamse regering
            
         
                
            
            
               Immo Vilvo NV
            
         
                
            
            
               PSR Brownfield Developers NV
            
         
                
            
            
               College van de Franse Gemeenschapscommissie
            
         
                
            
            
               Franse Gemeenschapsregering
            
         
      Ennakkoratkaisukysymykset
   
   
               1)
            
            
               Onko Euroopan unionin toiminnasta tehdyn sopimuksen 107 ja 108 artiklaa, joko yksinään tai luettuna yhdessä EY:n perustamissopimuksen 86 artiklan 2 kohdan määräysten soveltamisesta tietyille yleisiin taloudellisiin tarkoituksiin liittyviä palveluja tuottaville yrityksille korvauksena julkisista palveluista myönnettävään valtiontukeen 28.11.2005 tehdyn komission päätöksen 2005/842/EY (1) kanssa, tulkittava siten, että niissä edellytetään, että Vlaamse Gewestin 27.3.2009 antaman tontti- ja kiinteistöpolitiikkaa koskevan asetuksen 3.1.3 §:ssä, 3.1.10:§:ssä, 4.1.20 §:n 3 momentin 2 kohdassa sekä 4.1.21 ja 4.1.23 §:ssä tarkoitetut toimenpiteet täytyy ilmoittaa Euroopan komissiolle ennen säännösten hyväksymistä tai voimaantuloa?
            
         
               2)
            
            
               Onko säännöstöä, jolla määrätään yksityisille toimijoille, joiden tonttijako- tai rakennushanke on laajuudeltaan tietyn vähimmäiskoon mukainen, suoraan sosiaalinen velvoite, joka on suuruudeltaan vähintään 10 prosenttia ja enintään 20 prosenttia kyseisestä tonttijaosta tai rakennushankkeesta ja joka voidaan suorittaa luontoissuorituksella tai maksamalla 50 000 euron rahasumma jokaista toteutumatonta sosiaalista tonttia tai asuntoa kohden, tarkasteltava sijoittautumisvapauden, palvelujen tarjoamisen vapauden vai pääomien vapaan liikkuvuuden kannalta, vai onko se luokiteltava monitahoiseksi säännöstöksi, jota on tarkasteltava suhteessa jokaiseen näistä vapauksista?
            
         
               3)
            
            
               Sovelletaanko palveluista sisämarkkinoilla 12.12.2006 annettua Euroopan parlamentin ja neuvoston direktiiviä 2006/123/EY (2), ottaen huomioon sen 2 artiklan 2 kohdan a ja j alakohta, yksityisille toimijoille asetettuun, sosiaalisten talojen ja asuntojen toteuttamiseen osallistumista koskevaan pakkoon, joka suoraan säännöstön nojalla liittyy sosiaalisena rasitteena jokaiseen tietyn lakisääteisen vähimmäislaajuuden täyttävän hankkeen rakennus- tai tonttijakolupaan, jolloin sosiaalisia asuntoja tarjoavat yhtiöt ostavat toteutetut sosiaaliset asunnot ennalta määrättyihin enimmäishintoihin vuokrattaviksi laajalle joukolle yksityishenkilöitä tai sosiaalisia asuntoja tarjoavat yhtiöt ostavat nämä asunnot ja myyvät ne edelleen (”indeplaatsstelling-menetelmä”) samaan joukkoon kuuluville yksityishenkilöille?
            
         
               4)
            
            
               Jos kolmanteen ennakkoratkaisukysymykseen vastataan myöntävästi, onko [– –] direktiivin 2006/123/EY 15 artiklan käsitettä ”arvioitavat vaatimukset” tulkittava siten, että siihen sisältyy yksityisten toimijoiden velvollisuus heidän tavanomaisen toimintansa lisäksi tai osana sitä edistää sosiaalista asuntorakentamista ja luovuttaa toteutetut asunnot enimmäishintaan puolivirallisille elimille tai niiden välityksellä (”indeplaatsstelling-menetelmä”), vaikka yksityisillä toimijoilla ei ole edelleenkään aloiteoikeutta sosiaalisilla asuntomarkkinoilla?
            
         
               5)
            
            
               Jos kolmanteen ennakkoratkaisukysymykseen vastataan myöntävästi, onko kansallisen tuomioistuimen määrättävä seuraamus, ja jos on, niin mikä, siitä, että
               
                           a)
                        
                        
                           todetaan, että [– –] direktiivin 2006/123/EY 15 artiklan mukaista arvioitavaa uutta vaatimusta ei ole arvioitu erityisellä tavalla direktiivin 15 artiklan 6 kohdan mukaisesti;
                        
                     
                           b)
                        
                        
                           todetaan, että uudesta vaatimuksesta ei ole ilmoitettu direktiivin 15 artiklan 7 kohdan mukaisesti?
                        
                     
         
               6)
            
            
               Jos kolmanteen ennakkoratkaisukysymykseen vastataan myöntävästi, onko [– –] direktiivin 2006/123/EY 14 artiklaan sisältyvää käsitettä ”kielletty vaatimus” tulkittava siten, että se ei ole, artiklassa kuvatuissa tapauksissa, esteenä kansalliselle säännöstölle vain silloin, kun siinä asetetaan palvelutoiminnan aloittaminen tai harjoittaminen riippuvaiseksi yhdestä vaatimuksesta, vaan myös silloin, kun säännöstön mukaan vaatimuksen täyttämättä jättämisestä seuraa, että lakisääteisen palvelun suorittamisesta myönnettävä taloudellinen korvaus poistuu ja että tämän palvelun tarjoamiseksi asetettua taloudellista vakuutta ei anneta takaisin?
            
         
               7)
            
            
               Jos kolmanteen ennakkoratkaisukysymykseen vastataan myöntävästi, onko [– –] direktiivin 2006/123/EY 14 artiklan 6 kohdan käsitettä ”kilpaileva toimija” tulkittava siten, että sitä sovelletaan myös julkiseen laitokseen, jonka tehtävät voivat osittain olla päällekkäisiä palveluntarjoajien tehtävien kanssa, kun kyseinen laitos tekee direktiivin 14 artiklan 6 kohdassa tarkoitetut päätökset ja kun se myös on velvollinen viimeisenä vaiheena useampiportaisessa järjestelmässä ostamaan sosiaalisia asuntoja, jotka palveluntarjoaja on toteuttanut sille määrätyn sosiaalisen velvoitteen täyttämiseksi?
            
         
               8)
            
            
               
                           a)
                        
                        
                           Jos kolmanteen ennakkoratkaisukysymykseen vastataan myöntävästi, onko [– –] direktiivin 2006/123/EY 4 artiklan 6 kohdan käsitettä ”lupajärjestelmä” tulkittava siten, että sitä sovelletaan todistuksiin, jotka julkinen laitos antaa sen jälkeen, kun ensimmäinen rakennus- ja tonttijakolupa on jo myönnetty ja jotka ovat välttämättömiä, jotta toimijalla on oikeus yksittäisiin korvauksiin sosiaalisen velvoitteen suorittamisesta, joka suoraan säännöstön nojalla liittyy ensimmäiseen lupaan, ja jotka ovat myös välttämättömiä, jotta voidaan vaatia takaisin taloudellinen vakuus, joka palveluntarjoajan oli asetettava julkisen laitoksen hyväksi?
                        
                     
                           b)
                        
                        
                           Jos kolmanteen ennakkoratkaisukysymykseen vastataan myöntävästi, onko [– –] direktiivin 2006/123/EY 4 artiklan 6 kohdan käsitettä ”lupajärjestelmä” tulkittava siten, että sitä sovelletaan sopimukseen, joka yksityisen toimijan on lainsäädännön nojalla tehtävä julkisen laitoksen kanssa menettelyssä, jossa julkinen laitos luovuttaa sopimuksen kohteen edelleen (”indeplaatsstelling”) sellaisten sosiaalisten asuntojen myymiseksi, jotka yksityinen toimija on rakentanut rakentamis- ja tonttijakolupaan liitetyn sosiaalisen velvoitteen täyttämiseksi luontoissuorituksena, kun otetaan huomioon se tosiseikka, että sopimuksen tekeminen on edellytys luvan täytäntöönpanokelpoisuudelle?
                        
                     
         
               9)
            
            
               Onko Euroopan unionin toiminnasta tehdyn sopimuksen 49 ja 56 artiklaa tulkittava siten, että niiden kanssa ristiriidassa on säännöstö, jonka seurauksena rakennus- tai tonttijakoluvan myöntämiseen tietyn vähimmäislaajuuden täyttävälle hankkeelle liittyy suoraan säännöstön nojalla sosiaalinen velvoite, joka koostuu siitä, että rakennetaan sosiaalisia asuntoja, jotka vastaavat tiettyä prosenttiosuutta hankkeesta ja jotka tämän jälkeen on myytävä tiettyyn enimmäishintaan julkiselle laitokselle tai tämän välityksellä?
            
         
               10)
            
            
               Onko Euroopan unionin toiminnasta tehdyn sopimuksen 63 artiklaa tulkittava siten, että sen kanssa ristiriidassa on säännöstö, jonka seurauksena rakennus- tai tonttijakoluvan myöntämiseen tietyn vähimmäislaajuuden täyttävälle hankkeelle liitetään suoraan säännöstön nojalla sosiaalinen velvoite, joka koostuu siitä, että rakennetaan sosiaalisia asuntoja, jotka vastaavat tiettyä prosenttiosuutta hankkeesta ja jotka tämän jälkeen on myytävä tiettyyn enimmäishintaan julkiselle laitokselle tai tämän välityksellä?
            
         
               11)
            
            
               Onko julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (3) 1 artiklan 2 kohdan b alakohdan käsitettä ”julkisia rakennusurakoita koskeva sopimus” tulkittava siten, että sitä sovelletaan säännöstöön, jonka seurauksena rakennus- tai tontinjakoluvan myöntämiseen tietyn vähimmäislaajuuden täyttävälle hankkeelle liittyy suoraan säännöstön nojalla sosiaalinen velvoite, joka koostuu siitä, että rakennetaan sosiaalisia asuntoja, jotka vastaavat tiettyä prosenttiosuutta hankkeesta ja jotka tämän jälkeen on myytävä tiettyyn enimmäishintaan julkiselle laitokselle tai tämän välityksellä?
            
         
               12)
            
            
               Onko Euroopan unionin toiminnasta tehdyn sopimuksen 21, 45, 49, 56 ja 63 artiklaa sekä Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta 29.4.2004 annetun Euroopan parlamentin ja neuvoston direktiivin 2004/38/EY (4) 22 ja 24 artiklaa tulkittava siten, että niiden kanssa ristiriidassa on säännöstö, joka on otettu käyttöön Flanderin alueen 27.3.2009 antaman tontti- ja kiinteistöpolitiikkaa koskevan asetuksen osassa 5, jonka otsikko on ”Wonen in eigen streek” (”Asuminen omalla alueella”), nimittäin säännöstö, jonka mukaan määrätyissä niin kutsutuissa kohdekunnissa tonttien ja niille pystytettyjen rakennusten luovuttaminen edellyttää ostajan tai vuokraajan osoittamaa riittävää sidettä kuntaan asetuksen 5.2.1 §:n, 2 momentin mukaisesti?
            
         
      (1)  EUVL L 312, s. 67.
   
      (2)  EUVL L 376, s. 36.
   
      (3)  EUVL L 134, s. 114.
   
      (4)  EUVL L 158, s. 77.